《送阚令之潭州宁乡》
宋代·梅尧臣

秋风逆水急，挂席飞鸟轻。
三江去虽远，一日行几程。
朝辞洞庭岸，暮抵巴陵城。
长沙古建国，地狭赋薄征。
邑宰爱民者，选荐岂非精。
既曰处民上，固当知民情。
民居篁竹间，山獠相杂并。
教道苟未至，毫发心起争。
太刚易断折，太柔难搘撑。
贵在得中道，於焉无近名。
闻多不祥鸟，似鴞何足惊。
远方此为常，慎勿心屏营。
贾谊度湘水，为文吊屈平。
因君寄杯酒，为我酹贾生。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。